CELEX: 62019TB0368
Language: hu
Date: 2020-03-02 00:00:00
Title: T-368/19. sz. ügy: A Törvényszék 2020. március 2-i végzése – Datenlotsen Informationssysteme kontra Bizottság (Állami támogatások – Adókedvezmények – Állami finanszírozás – Panasz – A hivatalos vizsgálati eljárás megindításáról szóló határozat – Mulasztás megállapítása iránti kereset – A Bizottság intézményi mulasztást megszüntető állásfoglalása – A hivatalos vizsgálati eljárás lezárásáról szóló határozat – Okafogyottság)

27.4.2020   
            
            
               HU
            
            
               Az Európai Unió Hivatalos Lapja
            
            
               C 137/50
            
         
      A Törvényszék 2020. március 2-i végzése – Datenlotsen Informationssysteme kontra Bizottság
      (T-368/19. sz. ügy) (1)
      
      (Állami támogatások - Adókedvezmények - Állami finanszírozás - Panasz - A hivatalos vizsgálati eljárás megindításáról szóló határozat - Mulasztás megállapítása iránti kereset - A Bizottság intézményi mulasztást megszüntető állásfoglalása - A hivatalos vizsgálati eljárás lezárásáról szóló határozat - Okafogyottság)
      (2020/C 137/78)
      Az eljárás nyelve: német
      
         Felek
      
      
         Felperes: Datenlotsen Informationssysteme GmbH (Hamburg, Németország) (képviselő: T. Lübbig ügyvéd)
      
         Alperes: Európai Bizottság (képviselők: K. Herrmann és K. Blanck meghatalmazottak)
      
         Az ügy tárgya
      
      Az EUMSZ 265. cikken alapuló és annak megállapítása iránti kereset, hogy a Bizottság a 2012. március 15-i panaszt követően jogellenesen tartózkodott attól, hogy észszerű határidőn belül lezárja a hivatalos vizsgálati eljárást, határozatot hozva az EUMSZ 108. cikk (2) bekezdése vagy az [EUMSZ] 108. cikkének alkalmazására vonatkozó részletes szabályok megállapításáról szóló, 2015. július 13-i (EU) 2015/1589 tanácsi rendelet (HL 2015. L 248., 9. o.) 9. cikke alapján.
      
         A végzés rendelkező része
      
      
                  1)
               
               
                  A keresetről már nem szükséges határozni.
               
            
                  2)
               
               
                  Az Európai Bizottság maga viseli saját költségeit valamint köteles viselni a Datenlotsen Informationssysteme GmbH részéről felmerült költségeket.
               
            
         (1)  HL C 270., 2019.8.12.